GTB บวกแรงกว่า 6% เล็งกำไรปีนี้โต 8% ตามเป้า
GTB บวกแรงกว่า 6% เล็งกำไรปีนี้โต 8% ตามเป้า ล่าสุด ณ เวลา 12.04 อยู่ที่ 1.31บาท บวก 0.08บาท หรือ 6.50% สูงสุด 1.32 บาท ต่ำสุด 1.23บาท ด้วยมูลค่าซื้อขาย 43.16ล้านบาท ด้าน บล.โกลเบล็ก แนะซื้อเก็งกำไร
22 ธ.ค. 2559

ผู้สื่อข่าวรายงานว่า ราคาหุ้นบริษัท เจตาแบค จำกัด (มหาชน) หรือ GTB ล่าสุด ณ เวลา 12.04 อยู่ที่ 1.31 บาท บวก 0.08 บาท หรือ 6.50% สูงสุด 1.32 บาท ต่ำสุด 1.23 บาท ด้วยมูลค่าซื้อขาย 43.16 ล้านบาท ขณะที่ดัชนีหุ้นไทยโดยรวมบวก 0.02%

ขณะที่ นายสุชาติ มงคลอารีย์พงษ์ ประธานกรรมการบริหาร GTB เปิดเผยว่า บริษัทตั้งเป้ารายได้ปี 60 เติบโต 8% จากปีนี้ที่มั่นใจว่ารายได้จะขยายตัวได้ตามเป้าหมายที่วางไว้ 8% เช่นกัน หลังในช่วง 9 เดือนแรกปีนี้ทำได้แล้ว 692.65 ล้านบาท โดยในช่วงปลายปีนี้บริษัทมั่นใจว่าจะรักษามูลค่างานในมือ (Backlog) ไม่ต่ำกว่า 500 ล้านบาท ซึ่งจะสามารถรับรู้เป็นรายได้ในช่วงที่เหลือของปีนี้ 250 ล้านบาท และส่วนที่เหลือจะรับรู้เป็นรายได้ในปี 60
ด้าน บล.โกลเบล็ก ระบุในบทวิเคราะห์ แนะนำซื้อเก็งกำไร GTB ให้แนวรับ 1.20บาท แนวต้าน 1.28, 1.36 บาท Cut loss 1.16 บาท โดยมองว่ากราฟกำลังฟอร์มตัวในรูปแบบ Invert Head &amp; Shoulder ตามภาพ โดยวานนี้ปิดสร้างแท่งเทียนเขียวและมี Volume ที่เพิ่มขึ้นสนับสนุน สอดคล้องกับค่าสัญญาณ RSI ที่ปรับตัวขึ้นทำให้มีโอกาสปรับตัวขึ้นต่อได้